  Виталий Пронин Калыклы уж ӵектонъя HeadHunter компания ортчытӥз Яратӥсьёслэн нуналзылы сӥзем юалляськонзэ.Россилэн пӧртэм сэрегъёсаз тыршисьёс пӧлысь 37 процентэз шараяз ӵош ужан эшъёсынызы матысь кусыпъёс тупатэмзы сярысь. Котькуд витетӥез учыр (19 процентэз) йылпумъяськем сюанэн. Романъёс-яратонъёс тужгес но ӵем пуромыло туризмъя агентствоосын тыршисьёс пӧлын - 58 процент, кыкетӥ интыын (53 процент) - страхование удысын ужасьёс, куинетӥ интыын (48 процент) - маркетологъёс. Служебной романъёс шергес пумиськыло машина бичан но вузан удысъёсын, озьы ик инкуазь узырлыкъёсты поттонын. Юалляськонэ пыриськемъёс пӧлысь 31 процентэз гинэ дурбасьто таӵе кусыпъёслы, котькуд ньылетӥез служебной романъёслы пумит мылкыдзэ вераз.Наталья Седова Туспуктэм: chuvstvnet.ru Теги: Калыккусыпъёс яратон  